《次韵酬李黄山》
宋代·卫宗武

吾儒何所事，读书而挟策。
君才郄林枝，灵根芳正发。
笔下富词郄，云锦自天落。
英英光岳气，洒洒冰雪魄。
中秋璧月圆，宜赴广寒约。
桂籍那未香，天公无皂白。
学如禾与稻，既艺宜必获。
于时误儒冠，孰不嗟铸错。
篇章来联翩，有主此有客。
随珠既璀璨，和璞无蹖驳。
有文可与评，有酒可与酌。
长吟不淹宿，捷若蛇赴壑。
喜得罗庾俦，吾乡宜卜宅。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。